Ау плъышъуацIэр адыгабзэм бзэ гущыIэ шъхьафэу къыхафэрэп пIоныр тэрэзы хъурэп. АпэрэмкIэ, морфологием ылъэныкъокIэ ар пкъыгъуацIэм тефэрэп: пкъыгъуацIэм инэшэнэ категориехэу падежыр, пчъагъэр, зиер плъышъуацIэм иIэхэп. НэмыкIэу къэпIон хъумэ, адыгэ плъышъуацIэр зэмыхъокIрэ бзэ гущыIэу щыт. ЯтIонэрэмкIэ, пкъыгъуацIэм имыIэ зэгъэпшэн степеньхэр плъышъуацIэм инэшанэх. ЯщэнэрэмкIэ, плъышъуацIэхэр ежь ягущыIэгъэпс гъэнэфагъэхэмкIэ гъэпсыгъэ мэхъух, гущыIэухыгъэм къэзгъэнафэу къыхэфэх.